ศรีสกุล พร้อมพันธุ์

ศรีสกุล พร้อมพันธุ์ (เกิด 31 กรกฎาคม พ.ศ. 2498)  อดีตสมาชิกสภาผู้แทนราษฎรจังหวัดนครราชสีมา และเป็นภรรยาคนปัจจุบันของสุเทพ เทือกสุบรรณ อดีตรองนายกรัฐมนตรี

 ประวัติ 
ศรีสกุล เกิดเมื่อวันที่ 31 กรกฎาคม พ.ศ. 2498 เป็นบุตรของประสิทธิ์ กับตุ๊ พร้อมพันธุ์ และเป็นน้องสาวของนิพนธ์ พร้อมพันธุ์ อดีตเลขาธิการนายกรัฐมนตรี สำเร็จการศึกษาจากคณะนิติศาสตร์ จุฬาลงกรณ์มหาวิทยาลัยภาพและประวัติสมาชิกรัฐสภา พ.ศ. 2532. สำนักงานเลขารัฐสภา. 2532 ในช่วงศึกษาที่จุฬาฯ เคยเป็นดาวจุฬา

ศรีสกุล สมรสครั้งแรกกับกฤตย์ รัตนรักษ์ อดีตเจ้าของธนาคารกรุงศรีอยุธยา แต่ใช้ชีวิตร่วมกันได้เพียงเดือนเศษก็หย่าร้าง และได้มาสมรสครั้งที่ 2 กับพรเทพ เตชะไพบูลย์ อดีตสมาชิกสภาผู้แทนราษฎรจังหวัดบุรีรัมย์ มีบุตร 3 คน คือ สิทธิพัฒน์ เตชะไพบูลย์ เอกนัฏ พร้อมพันธุ์ และธีราภา พร้อมพันธุ์บัญชีแสดงรายการทรัพย์สินและหนี้สินของนายเอกนัฏ พร้อมพันธุ์ ต่อมาได้หย่าขาดจากพรเทพ เตชะไพบูลย์โดยต่อมาในปี พ.ศ. 2542 พรเทพได้สมรสใหม่กับปภัสรา เตชะไพบูลย์ นักแสดงชื่อดังชาวไทย จนต่อมมาพรเทพก็มีบุตรมีธิดาอีก 1 คน คือดิสรยา เตชะไพบูลย์ ที่เกิดกับปภัสรา เตชะไพบูลย์ ส่วนศรีสกุล พร้อมพันธุ์ ก็ได้ใช้ชีวิตคู่กับสุเทพ เทือกสุบรรณ เมื่อปี พ.ศ. 2537 โดยไม่ได้จดทะเบียนสมรส ซึ่งขณะนั้นสุเทพและศรีสกุลโดยทั้งคู่ต่างคนต่างก็เป็นม่ายและมีลูกติดสามีและภรรยาเช่นเดียวกัน สรุปแล้วโดยส่วนศรีสกุลและพรเทพหลังจากหย่าขาดกันแล้วทั้งสองก็มีก็มีสามีใหม่และภรรยาใหม่เช่นกัน

 การทำงาน 
ศรีสกุล พร้อมพันธุ์ หรือ ศรีสกุล เตชะไพบูลย์ (ชื่อสกุลขณะนั้น) ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา เขตเลือกตั้งที่ 5 โดยได้รับเลือกตั้งพร้อมกับนิพนธ์ พร้อมพันธุ์ (พี่ชาย) ในนามพรรคประชาธิปัตย์ จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๓๑, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๗๓, ๘ ธันวาคม ๒๕๕๓

 อ้างอิง 

หมวดหมู่:นักการเมืองจากจังหวัดนครราชสีมา
หมวดหมู่:นักธุรกิจจากจังหวัดนครราชสีมา
หมวดหมู่:สกุลพร้อมพันธุ์
หมวดหมู่:สกุลเตชะไพบูลย์
หมวดหมู่:สกุลเทือกสุบรรณ
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคประชาธิปัตย์
หมวดหมู่:นักการเมืองที่เป็นแนวร่วมกปปส.
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.